Source: https://www.riigiteataja.ee/akt/422122016021
Timestamp: 2019-07-16 14:44:13+00:00
Document Index: 2527395

Matched Legal Cases: ['§ 2', '§ 3', '§ 4', '§ 5', '§ 6', '§ 2', '§ 3', '§ 4', '§ 5']

§ 2 Palgaastmed
§ 3 Palgatingimused
§ 4 Lisatasu ja preemia
§ 5 Töötajate kuupalgamäärad
RT IV, 22.12.2016, 21
Vastu võetud 06.02.2014 nr 3
RT IV, 21.02.2014, 7
jõustumine 24.02.2014
05.02.2015 RT IV, 20.02.2015, 8 23.02.2015, rakendatakse tagasiulatuvalt alates 01.01.2015.a
03.12.2015 RT IV, 18.12.2015, 10 21.12.2015, rakendatakse alates 01.01.2016
08.12.2016 RT IV, 22.12.2016, 1 25.12.2016, rakendatakse alates 01.01.2017
Määrus kehtestatakse kohaliku omavalitsuse korralduse seaduse § 6 lõike 2, Vabariigi Valitsuse 20.12.2013. a määruse nr 179 „Põhikooli ja gümnaasiumi õpetaja töötasu alammäär“, Vabariigi Valitsuse 28.11.2013. a määruse nr 166 „Töötasu alammäära kehtestamine“ ja Häädemeeste Vallavalitsuse hallatavate asutuste põhimääruste alusel.
Määrusega kehtestatakse Häädemeeste Vallavalitsuse hallatavate asutuste töötajate (edaspidi töötajate) palgaastmed ja palgamäärad ning palgatingimused.
§ 2. Palgaastmed
(1) Kinnitada töötajate ühtne palgaastmestik vastavalt käesoleva määruse lisale nr 1.
[RT IV, 18.12.2015, 10 - jõust. 21.12.2015, rakendatakse alates 01.01.2016]
(2) Töötajatele ettenähtud palgaastmete vahemikud on ette nähtud töö tulemuslikkuse arvestamiseks ning ergutusvõimaluste loomiseks.
§ 3. Palgatingimused
(1) Asutuse koosseisudes ettenähtud ametikohtade palgaaste ja sellele vastav palgamäär (astmepalk) määratakse Häädemeeste valla eelarves töötasudeks määratud summa piires. Häädemeeste valla eelarves töötasudeks ettenähtud summa kujunemise aluseks on asutuse palgagruppide keskmine astmepalk.
(2) Palgaastmete määramisel lähtutakse ametikohal tehtava töö vastutusest ja keerukuse astmest.
(3) Astmepalga määramine:
1) Häädemeeste Vallavalitsuse hallatava asutuse juhi palgaastme ja palgamäära (astmepalga) kinnitab vallavalitsus korraldusega;
2) Häädemeeste Vallavalitsuse hallatava asutuse töötaja palgaastme ja palgamäära (astmepalga) kinnitab vastava asutuse juht käskkirjaga, kui asutuse põhimäärusest ei tulene teisiti.
(4) Töötaja töötulemuste hindamise tulemusel võib tõsta tema palgaastet.
(5) Häädemeeste Vallavalitsuse hallatava asutuse juht võib palgamäära diferentseerida asutusele olulistel ametikohtadel kvalifikatsiooninõuete, töötingimuste erisuse, piirkondlikkuse ja muude töö eripära iseloomustavate näitajate alusel Häädemeeste valla eelarves asutuse töötasudeks määratud summa piires.
(6) Üldhariduskooli õpetaja palgaaste on Vabariigi Valitsuse määrusega kehtestatav põhikooli ja gümnaasiumi õpetaja töötasu alammäär riikliku õppekava täitmisel täistööajaga töötamise korral.
(7) Õpetajale määrab töötasu kooli direktor või haridusasutuse juht, arvestades õpetaja poolt antavate õppe- ja kasvatustöö tundide arvu ning muid õpetaja tööajal täidetavaid tööülesandeid, s.h. klassijuhatamine, ringijuhtimine, õpetajate asendamine ja muud õppetööga seotud või õppetööd toetavad tööülesanded.
(8) Pedagoogide kvalifikatsiooninõuetele vastava keskeriharidusega huvikooli õpetaja palgamäär on 15% madalam sama ametijärguga õpetaja palgaastmest.
§ 4. Lisatasu ja preemia
(1) Häädemeeste Vallavalitsuse hallatava asutuse juhile lisatasu maksmise täiendavate tööülesannete eest või preemia maksmise kinnitab vallavalitsus korraldusega.
(2) Häädemeeste Vallavalitsuse hallatava asutuse töötajale lisatasu maksmise täiendavate tööülesannete eest või preemia maksmise kinnitab asutuse juht käskkirjaga, kui asutuse põhimäärusest ei tulene teisiti.
(3) Kõikidele asutuse töötajatele ühesuguse põhimõtte alusel makstavat ühekordset lisatasu või preemiat makstakse samal alusel ka asutuse juhile.
(4) Preemiat võib maksta Häädemeeste valla eelarves asutuse töötasudeks määratud summa piires.
§ 5. Töötajate kuupalgamäärad
Kinnitada töötajate kuupalgamäärad vastavalt käesoleva määruse lisale nr 2.
[RT IV, 22.12.2016, 1 - jõust. 25.12.2016, rakendatakse alates 01.01.2017]
(1) Juhul, kui töötajale enne 1. jaanuari 2014. a kehtinud Häädemeeste Vallavolikogu poolt 17.04.2013. a kehtestatud määruse nr 5 „Häädemeeste Vallavalitsuse hallatavate asutuste töötajate töötasustamise alused“ alusel määratud palgamäär (astmepalk) oli suurem kui käesoleva määrusega kehtestatud alustel määratav palgamäär (astmepalk), tagatakse töötajale palgamäär (astmepalk) enne 1. jaanuari 2014. a kehtinud määruse alusel kehtestatud suuruses.
(3) Määrust rakendatakse tagasiulatuvalt alates 01. jaanuarist 2014. a.
Lisa 1 Töötajate palgaastmestik
Lisa 2 Töötajate kuupalgamäärad